האקדמית כנרת

האקדמית כנרת (נקראה בעבר המכללה האזורית עמק הירדן, מכללת עמק הירדן והמכללה האקדמית כנרת בעמק הירדן) היא מכללה אקדמית השוכנת לחופה הדרומי ביותר של הכנרת, סמוך לצומת צמח. המכללה נוסדה בשם "המכללה האזורית עמק הירדן" ב-1965, על ידי מועצה אזורית עמק הירדן, כמוסד לימודים על תיכוניים לתושבי סובב כנרת ועמק הירדן. המכללה הוקמה כדי לאפשר לתושבי הסביבה ללמוד אחר הצהריים ובערב במקביל לעבודה, ובין השאר לאפשר למורים להשלים תואר ראשון. המכללה פעלה תחת חסות אוניברסיטת בר-אילן ואפשרה לצבור נקודות זכות של כ-2/3 תואר במדעי הרוח, כך שנדרשה שנת השלמה אחת באוניברסיטת בר-אילן לקבלת תואר ראשון. בנוסף, קיימה המכללה לימודים לתואר הנדסאי בחסות הטכניון. יושב ראש חבר הנאמנים הראשון של המוסד היה קדיש לוז. בשנתה הראשונה למדו במכללה כ-60 תלמידים, בשנת 1969 למדו בה כ-300 תלמידים ובשנת 1971 כ-450 תלמידים. בשנת 1974 למדו במכללה כ-500 תלמידים. בשנותיה הראשונות פעלה המכללה במרכז לנוער על שם אברהם האפט. ביוני 1971 הונחה אבן פינה לבניין של המכללה והוא נחנך באוקטובר 1974. בסוף שנות ה-70 קיימו תלמידי אוהלו את שנת הלימודים הרביעית שלהם במכללת עמק הירדן. בסוף 1983 נפתח מסלול של מכללה קדם אקדמית, ששילב עבודה בקיבוצי הסביבה עם לימודים. בשנת 2001 ניתן אישור על ידי המועצה להשכלה גבוהה שבעקבותיו שונה שם המכללה ל"מכללה אקדמית עמק הירדן". בשנת 2006 שינתה המכללה את שמה (פעם שנייה) לשמה הנוכחי. בשנת 2011 הוכרה המכללה כמוסד להשכלה גבוהה על ידי המועצה להשכלה גבוהה בישראל והממשלה, וקיבלה תעודת הוקרה מאת הנשיא שמעון פרס. המכללה היא מוסד מוכר להשכלה גבוהה, אשר הוסמך על ידי המועצה להשכלה גבוהה להעניק לבוגריה תואר ראשון B.A. המכללה פועלת כגוף ציבורי, בתקצוב של הוועדה לתכנון ולתקצוב (ות"ת) שליד המועצה להשכלה גבוהה. שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה). משנת הלימודים תשס"ד (2004), הוכרה המכללה על ידי המל"ג כמוסד עצמאי להשכלה גבוהה הרשאי להעניק תואר ראשון בחוגים לתיירות ומלונאות, הנדסת מערכות מידע, הנדסת תוכנה, והנדסת חשמל ואלקטרוניקה. כמו כן ניתן ללמוד לימודים אקדמיים לתואר ראשון של אוניברסיטת בר-אילן במגוון מסלולי לימוד. משנת הלימודים תשע"א (2010) הוכרה המכללה כרשאית להעניק תארים ראשונים נוספים בחוגים ללימודי ארץ ישראל, לימודי מדעי ההתנהגות, הנדסת תעשיות מים, והנדסת איכות ואמינות (תת-תחום של הנדסת אלקטרוניקה). המכללה מונה תשע מחלקות עצמאיות ללימודי תואר ראשון (B.A.‎) בו נלמדים: ניהול תיירות ומלונאות תקשורת. המחלקה מעניקה את פרס "העיתונאי המצטיין" לעשייה עיתונאית רבת שנים ויוצאת דופן. הפרס הוענק לראשונה בשנת 2011 לעיתונאים מיקי חיימוביץ' ודוד רגב; ובשנת 2019 לעיתונאי אלי לוי. מדעי ההתנהגות לימודי ארץ ישראל (לימודים המאפשרים המאפשרים שילוב עם לימודי מורה דרך). חינוך וקהילה תואר רב תחומי בה נלמדים: הנדסת תעשיות מים הנדסת חשמל ואלקטרוניקה הנדסת תוכנה הנדסת איכות ואמינות בתעשיות האלקטרוניקה. המחלקה פועלת בשיתוף פעולה עם האיגוד הישראלי לאיכות להכשרת אנשי מקצוע בתחום האיכות. תוכניות הלימודים להנדסה של המכללה זכו לדירוג "הישגיות גבוהה" של מכון ההכשרה הטכנולוגי במשרד העבודה. האקדמית כנרת מפעילה מספר יחידות מעבר לבתי הספר האקדמיים. יחידות אלה עוסקות במחקר, שיתופי פעולה עם ארגונים בעמק הירדן ואזור הכנרת, ומציעות לימודי חוץ לתעודה והסמכה. המרכז לחדשנות ויזמות נחנך בפברואר 2019 כחלק משיתוף פעולה בין האקדמית כנרת לחברת צמח מפעלים אזוריים, המועצה האזורית עמק הירדן ובית החולים פוריה. מטרת המרכז לאפשר לחברות עתירות ידע לגייס בוגרים ולהעסיקם בתחום ה־Agro-tech (טכנולוגיה חקלאית). המרכז אמור להוות חממה לחברות הייטק המעוניינות לפעול באזור ושואף לסייע בפיתוח הכלכלי בעמק. בראש מרכז החדשנות עומד המנכ"ל אלעד שמיר. האקדמית כנרת מפעילה מספר מכוני מחקר במכללה. אלה כוללים: מכון כנרת לארכאולוגיה גלילית, מכון כנרת למחקר קשרי חברה ביטחון ושלום ע"ש רא"ל דן שומרון, הקתדרה ע"ש בורנבלום לחקר ארץ ישראל", קתדרה לתולדות המחקר של ידיעת הארץ והארכאולוגיה על-שם זאב וילנאי, מכון כנרת לחקר מוגנות ילדים, מכון כנרת לאתיקה יישומית בארגונים, אגודת חוקרי צבא-חברה בישראל ומכון כנרת למחקר בתעשיות המים. רשות המחקר והפיתוח במכללה מסייעת בשיתופי פעולה עם חוקרים מישראל ומהעולם, גיוס כספים ומענקים וליווי כולל של תהליכי המחקר במכללה. המכון לחקר מוגנות ילדים עוסק בבדיקת תופעות של בריונות בקרב ילדים ונוער הן בסביבה הפיזית והן בסביבה הדיגיטלית (בריונות רשת). בשנת 2016 המכון פרסם דו"ח המתאר את השכיחות של תופעות אלה בקרב תלמידי בית הספר היסודי. בשנת 2017 פורסם מחקר נוסף מטעם המכון בשיתוף עיתון מעריב. האקדמית כנרת מפעילה יחידה ללימודי תעודה במסגרת לימודי חוץ (מעבר ללימודים לתארים אקדמיים). היחידה כוללת את המרכז לאמנויות המציעה לימודים עיוניים ומעשיים בתחומים כמו עיצוב, פיסול וצילום; בתי ספר לניהול, חינוך, חשבונאות וכן שלוחת OpenValley Academy המארגנת קורסים להכשרת מנהלים ודירקטורים. באקדמית כנרת פועל מרכז לימודים מטעם משרד החינוך שהוקם בשנת 1998. אל המרכז מופנים תלמידים מיישובי הבקעה, עמקים, דרום רמת הגולן ועפולה. לומדים בו כ־200 תלמידים מחוננים ו־120 תלמידים מצטיינים בגילאי בית הספר היסודי. קמפוס האקדמית כנרת כולל שלושה בניינים עיקריים, בנוסף לבניין הספרייה ובניין תחנת הרכבת ההיסטורית בצמח. הבניין ע"ש מקס אלפרין. הבניין הראשון של המכללה. נחנך בשנת 1974. מרכז המדעים והטכנולוגיה ע"ש מר הארי טריגובוף. נחנך בשנת 1998. בית הספר להנדסה ע"ש אחי רכוב. נחנך בשנת 2012. תחנת הרכבת ההיסטורית של צמח, המרכז ללימודי ארץ ישראל. נפתח בשנת 2015 לאחר עבודות שימור ושחזור. בניין הספרייה ע"ש רוברט ויידל סקלאר נחנך בשנת 2010. הבניין, אשר חלונותיו צופים מקרוב על הכנרת, תוכנן ועוצב על ידי האדריכל גבי שורץ. על עבודה זו זכה שוורץ בפרס "אות העיצוב" לשנת 2011, בקטגוריית אדריכלות ואדריכלות נוף. הספרייה בנויה מארבעה מפלסים על שטח של כ-3,000 מ"ר והיא מחזיקה כ-100,000 כותרים. הספרייה נותנת שרות לסטודנטים ולסגל האקדמי, וכן לתושבי האזור, וכוללת גם אגף של ספרי ילדים ונוער. הספרייה משמשת גם בתור הספרייה האזורית של המועצה אזורית עמק הירדן. מדיה וקבצים בנושא האקדמית כנרת בוויקישיתוף אתר האינטרנט הרשמי של האקדמית כנרת שמעון וייס, אינטגרציה במכללת צמח, דבר, 30 בספטמבר 1980 האקדמית כנרת, באתר "גיידסטאר ישראל" אתר האינטרנט הרשמי של מרכז כנרת לחדשנות עמוד האינטרנט של רשות המחקר והפיתוח באתר האקדמית כנרת לפי לוח 8 - סטודנטים במוסדות להשכלה גבוהה באתר המועצה להשכלה גבוהה, נכון לשנת הלימודים ה'תש"ף (2019–2020) התקציב הרגיל של ות"ת לשנת הלימודים תשע"ב חזון המכללה - המכללה האקדמית כנרת, באתר www.kinneret.ac.il דוד שליו, המכללות האיזוריות - מרכזי לימוד לאלפים, דבר, 12 בנובמבר 1972 חיים מנוס, אוניברסיטת זוטא בעמק הירדן, דבר, 6 בינואר 1969 דוד שליו, השכלה לבני המשקים בעמק, דבר, 17 בפברואר 1971 נחנך בניין המכללה האזורית בעמק הירדן, דבר, 16 באוקטובר 1974 אבן פינה לבנין מכללת עמק־הירדן, דבר, 17 ביוני 1971 תכניות פיתוח והרחבה באהלו, דבר, 29 ביוני 1979 שמעון וייס, מכינה קדם אקדמית תפתח לחיילים בעמק הירדן, דבר, 5 בספטמבר 1983 מלגה ללומדים בפריפריה – ייעוד 44, באתר האגף והקרן לחיילים משוחררים מלגה לתושבי הפריפריה – ייעוד 45, באתר האגף והקרן לחיילים משוחררים מדעי החברה והרוח: תואר במדעי החברה והרוח - המכללה האקדמית כנרת, באתר www.kinneret.ac.il אמילי גרינצווייג‏, חיימוביץ' ורגב יקבלו את פרס כנרת, באתר וואלה, 2 במאי 2011 אלי לוי זכה בפרס "עיתונאי השנה" מטעם המכללה האקדמית כנרת, באתר חי פה - חדשות חיפה, ‏2019-04-04 לימודי הנדסה: תואר בהנדסה - המכללה האקדמית כנרת, באתר www.kinneret.ac.il אביעד ברטוב, סיכום כנס "תפקידו של מהנדס האיכות והאמינות בעידן הגלובלי" במכללה האקדמית כנרת, באתר לימודים כחול לבן פורטל הלימודים של ישראל, ‏2019-04-04 טלי חרותי-סובר, דירוג המכללות הטכנולוגיות בישראל: איפה כדאי ללמוד - והיכן פחות, באתר TheMarker‏, 14 במרץ 2019 האקדמית כנרת משיקה מרכז לחדשנות ויזמות בתחום ה-Agro-Tech, באתר ערוץ 20, 24 בפברואר 2019 גלי וינרב, ‏קרן השקעות חקלאית חדשה בכנרת תעזור לסטארט-אפים בתחילת דרכם, באתר גלובס, 27 בפברואר 2019 אבי בליזובסקי, הקתדרה השנייה בארץ הנמצאת במכללה תיפתח השנה במכללה האקדמית כנרת בעמק, באתר "הידען", 23 בנובמבר 2006 דו"ח מוגנות ילדי ישראל לשנת 2016, באתר איגוד האינטרנט הישראלי כרמית ספיר ויץ, ‏נתונים מדאיגים: מחקר מגלה שרוב הילדים נחשפים לבריונות בבי"ס, באתר מעריב אונליין, 28 ביוני 2017 לימודי אמנויות - המרכז לאמנות - המכללה האקדמית כנרת בעמק הירדן - NERD לימודים, באתר www.nerd.co.il אופן ואלי | אקדמיה | מתחם יזמות ומשרדים | אירועים עסקיים, באתר אופן ואלי (באנגלית) מרכז מחוננים ומצטיינים כנרת, עמק הירדן, באתר www.gifted-kinneret.org.il בניין אלפרין | בניין ע"ש מקס אלפרין, באתר www.kinneret.ac.il מרכז המדעים והטכנולוגיה ע"ש מר הארי טריגובוף, באתר www.kinneret.ac.il בית הספר להנדסה ע"ש אחי רכוב, באתר www.kinneret.ac.il (ארכיון) תחנת הרכבת בצמח | ציוני דרך, באתר landmarks.gov.il בילי פרנקל, מקדים את זמנו: אות העיצוב - למגדל שלא נבנה, באתר ynet, 26 במאי 2011 נעמה ריבה, העמותה מעניקה את "אות העיצוב", הכסף הולך לחברה פרטית של יוזם הפרס, באתר הארץ, 13 ביוני 2017 ספריה אזורית עמק הירדן, באתר www.j-v.org.il (ארכיון)